*a tenger pedig háborgott, mert nagy szél fújt.* (Jn6,18)

Viharos tengeren (tavon) éjszaka hajóban nem éppen ideális helyzet. A Biblia szerint pedig nem csak átlagos, hanem nagy szél fújt. Talán felmerült az a gondolat valamelyik tanítványban: mégis meg kellett volna várni Jézust! De a helyzet olyanná változott, hogy visszamenni sem az igazi.

Éjszaka, nagy szél és háborgó tenger. Sok esetben a leírtakhoz hasonlóan nehéz vagy esetenként kilátástalan a helyzet amiben vagyunk, amibe kerültünk. Bármilyenek a körülmények: Jézus nem tévesztett szem elől. Már indult felénk! *Vadon Gyula*